
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	18 martie 2008

	Nr.
	27/89


RAPORT

asupra propunerii legislative pentru modificarea literei i) a alineatului (2) al articolului 116 din Legea nr.346/2002 privind asigurarea pentru accidente de muncă şi boli profesionale 

(Plx 29/2008)
şi

a propunerii legislative pentru modificarea alin.(2) al art.116 din Legea nr.346/2002 privind asigurarea pentru accidente de muncă şi boli profesionale, cu modificările şi completările ulterioare

(Plx 30/2008)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond în procedură obişnuită a propunerii legislative pentru modificarea literei i) a alineatului (2) al articolului 116 din Legea nr. 346/2002 privind asigurarea pentru accidente de muncă şi boli profesionale (Plx 29/2008) şi a propunerii legislative pentru modificarea alin.(2) al art.116 din Legea nr.346/2002 privind asigurarea pentru accidente de muncă şi boli profesionale, cu modificările şi completările ulterioare (Plx 30/2008), trimise comisiei cu adresele nr. Plx 29 şi Plx 30 din 11 februarie 2008. 

La întocmirea prezentului raport, în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele favorabile ale Consiliului Legislativ (nr.1226/18.09.2007, respectiv nr.1308/01.10.2007)

· avizul negativ al Consiliului Economic şi Social (nr.1917/15.10.2007)

· avizele favorabile ale Comisiei juridice, de disciplină şi imunităţi (nr.31/63, respectiv nr.31/64 din19.02.2008)

· avizele favorabile ale Comisiei pentru sănătate şi familie (nr.28/59/21.02.2008, respectiv nr.28/58/20.02.2008)

· punctele de vedere negative ale Guvernului (nr.2748/22.10.2007, respectiv nr.2893/02.11.2007).


Propunerile legislative au ca obiect de reglementare modificarea lit.i) a alin.(2) al art.116 din Legea nr.346/2002 privind asigurarea pentru accidente de muncă şi boli profesionale, cu modificările şi completările ulterioare, în sensul extinderii protecţiei sociale a salariaţilor împotriva diminuării sau pierderii capacităţii de muncă şi decesului acestora ca urmare a accidentelor de muncă şi a bolilor profesionale, prin includerea în sfera de aplicare a acestei legi şi a bolilor legate de profesie.


Comisia propune Plenului Camerei Deputaţilor:

· adoptarea cu modificări a propunerii legislative cu nr.Plx 29/2008 pentru corelarea dispoziţiilor Legii nr.346/2002 privind asigurarea pentru accidente de muncă şi boli profesionale cu cele ale Legii nr.418/2004 privind statutul profesional specific al medicului de medicină a muncii, astfel cum a fost modificată şi completată prin Legea nr.48/2007.
· respingerea iniţiativei legislative cu nr.Plx 30/2008 pentru evitarea paralelismului legislativ, având în vedere adoptarea primei propuneri legislative cu acelaşi obiect de reglementare.
Propunerile legislative fac parte din categoria legilor organice, conform prevederilor art.73 alin.(3) din Constituţia României, republicată.

La dezbaterile asupra iniţiativelor legislative, care au avut loc în şedinţa comisiei din 11 martie 2008 au participat, în conformitate cu prevederile art.55 din Regulamentul Camerei Deputaţilor, republicat:

· d-na deputat Lia Ardelean – iniţiator.

· d-l Gheorghe Popa – consilier, Casa Naţională de Pensii şi Alte Drepturi de Asigurări Sociale.

La lucrările comisiei au fost prezenţi 18 deputaţi, din totalul de 19 membri ai comisiei.

Comisia a adoptat propunerea legislativă pentru modificarea literei i) a alineatului (2) al articolului 116 din Legea nr.346/2002 privind asigurarea pentru accidente de muncă şi boli profesionale (Plx 29/2007) cu 14 voturi pentru şi 4 abţineri şi a respins propunerea legislativă pentru modificarea alin.(2) al art.116 din Legea nr.346/2002 privind asigurarea pentru accidente de muncă şi boli profesionale, cu modificările şi completările ulterioare (Plx 30/2007) cu unanimitate de voturi.
Ambele propuneri legislative au fost respinse de Senat în şedinţa din 6 februarie 2008. 

Pentru cele două propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune admiterea cu modificări a propunerii legislative pentru modificarea literei i) a alineatului (2) al articolului 116 din Legea nr. 346/2002 privind asigurarea pentru accidente de muncă şi boli profesionale (Plx 29/2007), după cum urmează: 
Amendamente admise:

	Nr. crt.
	Text act normativ de bază
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

LEGE 

Pentru modificarea literei i) a alineatului (2) al articolului 116 din Legea nr. 346/2002 privind asigurarea pentru accidente de muncă şi boli profesionale.


	„Lege 

pentru modificarea lit.i) a alin.(2) al art.116 din Legea nr.346/2002 privind asigurarea pentru accidente de muncă şi boli profesionale”

Autor: Comisia pentru muncă şi protecţie socială 


	Pentru respectarea normelor de tehnică legislativă. 

	2
	__

(text din Legea nr.186/2006)
Art.116, alin.(2), lit.i)
i) servicii medicale acordate în unităţi sanitare cu personalitate juridică şi secţii de boli profesionale sau în sistem ambulatoriu prin cabinetele de medicina muncii aflate în structura spitalelor, inclusiv la Sanatoriul de boli profesionale Avrig, judeţul Sibiu, persoanelor care suferă de boli profesionale.

	Articol unic

Litera i) a alineatului (2) al articolului 116 din Legea nr.346/2002 privind asigurarea pentru accidente de muncă şi boli profesionale, publicată în Monitorul Oficial al României, Partea I, nr.454/27 iunie 2002, cu modificările şi completările ulterioare, se modifică şi va avea următorul cuprins:

„i) servicii medicale acordate în unităţi sanitare cu personalitate juridică şi secţii de boli profesionale sau în sistem ambulatoriu prin cabinetele de medicina muncii aflate în structura spitalelor, inclusiv la Sanatoriul de boli profesionale Avrig, judeţul Sibiu, persoanelor care suferă de boli profesionale şi boli legate de profesie.”

	„Articol unic. - Litera i) a alineatului (2) al articolului 116 din Legea nr.346/2002 privind asigurarea pentru accidente de muncă şi boli profesionale, publicată în Monitorul Oficial al României, Partea I, nr.454 din 27 iunie 2002, cu modificările şi completările ulterioare, se modifică şi va avea următorul cuprins:

Lit.i) nemodificată

Autor: Comisia pentru muncă şi protecţie socială 


	Pentru respectarea normelor de tehnică legislativă. 





PREŞEDINTE,






SECRETAR,





Gheorghe Barbu





Kerekes Károly 

Şef serviciu,
Consilier Elena MESAROŞ





Întocmit,





Expert Sorina Steliana SZABO

